#### Preču piegādes

####  LĪGUMS Nr. 4.27.2/11

#### Rēzeknes novada Vecružinā 2018.gada 18.septembrī

**Rēzeknes novada pašvaldības** **Tiskādu speciālā internātpamatskola**, reģistrācijas Nr.90000078176, turpmāk – **Pasūtītājs**, no vienas puses, un **zemnieka saimniecība “Pakalni”**, reģistrācijas Nr.42401015219, turpmāk – **Piegādātājs**, no otras puses, turpmāk abi kopā vai katrs atsevišķi arī **Puses** vai **Puse**, pamatojoties uz atklāta konkursa „Pārtikas produktu piegāde Tiskādu speciālās internātpamatskolas un bērnu nama vajadzībām” (identifikācijas Nr. TSIP 2017/1), turpmāk – **Konkurss**, rezultātiem, noslēdz šo līgumu, turpmāk – **Līgums**, par sekojošo:

1. LĪGUMA PRIEKŠMETS
	1. Piegādātājs piegādā un pārdod, bet Pasūtītājs pieņem un pērk Tiskādu speciālās internātpamatskolas un bērnu nama vajadzībām pārtikas produktus – **kartupeļus**, turpmāk – **Preces**, saskaņā ar Tehnisko specifikāciju (Līguma pielikums Nr.1) un Piegādātāja iesniegto piedāvājumu Konkursā (Līguma pielikums Nr.2), kas ir Līguma neatņemamas sastāvdaļas.
	2. Piegādātājs piegādā Preces atbilstoši Līguma nosacījumiem.
	3. Preču sortiments, kvalitāte, daudzums un cena par vienību, kurā iekļautas taras un piegādes izmaksas, ir norādīti Līgumam pievienotajā piedāvājumā, kas ir tā neatņemama sastāvdaļa (Līguma pielikums Nr.2).

1.4. Atkarībā no bērnu skaita Tiskādu speciālajā internātpamatskolā un Tiskādu bērnu namā Līguma darbības laikā Preču sortiments un daudzums var tikt precizēts.

2. LĪGUMA IZPILDES TERMIŅŠ UN VIETA

2.1. Līgums stājas spēkā tā noslēgšanas brīdī un ir spēkā līdz Pušu saistību pilnīgai izpildei.

2.2. Preču piegāde tiek veikta 12 (divpadsmit) mēnešu laikā no Līguma noslēgšanas brīža.

2.3. Nepieciešamības gadījumā Puses var vienoties par Līguma izpildes termiņa pagarināšanu, izdarot attiecīgus grozījumus.

2.4. Preču piegādes vieta ir Tiskādu speciālā internātpamatskola – Ezera ielā 23, Vecružina, Silmalas pagasts, Rēzeknes novads, LV-4636.

2.4. Preces Pasūtītājam tiek piegādātas uz Līguma 2.4.punktā norādīto adresi bez maksas, saskaņā ar piegādes grafiku (Līguma pielikums Nr.3).

3. LĪGUMA CENA UN NORĒĶINU KĀRTĪBA

3.1. Preču cena tiek noteikta atbilstoši Piegādātāja piedāvājumā norādītajai katra veida Preces cenai par vienu vienību.

3.2. Kopējā Līguma cena sastāda **EUR 4273,50** (**četri tūkstoši divi simti septiņdesmit trīs *euro***, **50 centi**), tai skaitā pievienotās vērtības nodoklis (PVN) 5% – EUR 203,50 (divi simti trīs *euro*, 50 centi). Līguma cena bez PVN – EUR 4070,00 (četri tūkstoši septiņdesmit *euro*, 00 centi).

3.3. Līguma darbības laikā Preču cenu paaugstinājums nevar būt lielāks par 6% (sešiem procentiem) no piedāvātām cenām. Pusēm savstarpēji vienojoties, cenu izmaiņas ar pamatojumu tiek noformētas rakstiski, sastādot attiecīgu vienošanos, kura tiek pievienota Līgumam kā pielikums, kas kļūst par Līguma neatņemamu sastāvdaļu.

3.4. Pasūtītājs norēķinās par saņemtajām Precēm vienu reizi mēnesī, veicot maksājumus saskaņā ar preču pavadzīmēm – rēķiniem par katru iepriekšējo mēnesi līdz nākamā mēneša 20.(divdesmitajam) datumam, rēķinā norādīto summu pārskaitot uz Piegādātāja norādīto kontu.

3.5. Ja samaksa par saņemtajām Precēm netiek veikta Līguma 3.4.punktā noteiktajā termiņā, Piegādātājs ir tiesīgs aprēķināt līgumsodu 0,5% (nulle komats piecu procentu)apmērā no nokavētā maksājuma summas par katru nokavējuma dienu.

3.6. Visi norēķini starp Pusēm tiek veikti *euro* (EUR).

3.7. Visus Līgumā noteiktos maksājumus Pasūtītājs veic ar pārskaitījumu, izmantojot Pušu bankas kontus.

3.8. Par piegādātām Precēm Piegādātājs izraksta un izsniedz Pasūtītājam preču pavadzīmi – rēķinu, kuru paraksta Pušu pilnvarotie pārstāvji.

3.9. Visos dokumentos, kas saistīti ar Līgumu, tajā skaitā preču pavadzīmē – rēķinā, Piegādātājs norāda rēķina pilnas apmaksas datumu, kā arī citus nepieciešamos rekvizītus un datus.

3.10. Līguma 3.9.punkta prasību neievērošanas gadījumā, kā arī gadījumā, kad Piegādātāja izsniegtajos preču pavadzīmēs – rēķinos norādītās Preces neatbilst Pasūtītāja vajadzībām un Piegādātāja piedāvājumā norādītām Precēm, Pasūtītājs ir tiesīgs neapmaksāt attiecīgus preču pavadzīmes – rēķinus līdz iepriekš minēto prasību izpildei un neatbilstības novēršanai.

3.11. Preces skaitās pieņemtas pēc piegādātā daudzuma un kvalitātes, ja Pasūtītājs 30 (trīsdesmit) dienu laikā no Preču saņemšanas brīža nav iesniedzis Piegādātājam pretenziju.

3.12. Pēc Līguma izpildes, kā arī gadījumā, ja Līgums tiek izbeigts pirms Līguma 2.2.punktā norādītā termiņa, Piegādātājam, ne vēlāk kā viena mēneša laikā, jāsastāda un jāiesniedz Pasūtītājam savstarpējo norēķinu salīdzināšanas akts.

3.13. Pasūtītājam ir tiesības viena mēneša laikā no akta par savstarpējo norēķinu salīdzināšanu saņemšanas iesniegt Piegādātājam savus iebildumus par norēķinu pareizību. Saņemot iebildumus, Piegādātājs nezaudē tiesības uz samaksu, kas viņam pienākas, saskaņā ar Līguma nosacījumiem.

3.14. Ja Pasūtītājs viena mēneša laikā nav iesniedzis Piegādātājam iebildumus par saņemto savstarpējo norēķinu salīdzināšanas aktu, šis akts atzīstams par neapstrīdamu.

4. PREČU KVALITĀTE UN PIEGĀDES APJOMS

* 1. Piegādātājs apņemas veikt tādu Preču piegādi, kuru kvalitāte atbilst šādiem normatīvajiem aktiem:
		1. Pārtikas aprites uzraudzības likumam;
		2. Preču un pakalpojumu drošuma likumam;
		3. Ministru kabineta 2015.gada 3.marta noteikumiem Nr.115 „Prasības fasētas pārtikas marķējumam”;
		4. Ministru kabineta 2014.gada 12.augusta noteikumiem Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”;
		5. Ministru kabineta 2015.gada 20.oktobra noteikumiem Nr.597 „Noteikumi par svaigu augļu un dārzeņu kvalitātes, klasifikācijas un papildu marķējuma prasībām un kārtība, kādā novērtē svaigu augļu un dārzeņu atbilstību tirdzniecības standartiem”;
		6. Ministru kabineta 2011.gada 1.februāra noteikumiem Nr.97 „Noteikumi par klasifikācijas, kvalitātes un marķējuma prasībām piena produktiem un saliktiem piena produktiem”.
	2. Piegādātājs Preces piegādā, pamatojoties uz Pasūtītāja pasūtījumu – pieprasījumu, atsevišķās partijās.
	3. Izdevumus par Preču piegādi sedz Piegādātājs.
	4. Piegādātāja pienākums ir nodrošināt Prečuatbilstības novērtēšanu obligātajās sfērās (cilvēka dzīvības, veselības, kā arī vides aizsardzības), kas pakļautas valdības noteiktajai obligātajai novērtēšanai.

5. PUŠU PIENĀKUMI UN TIESĪBAS

* 1. Pasūtītājam ir pienākumi:
		1. ievērot Līguma nosacījumus;
		2. informēt Piegādātāju par Preču kvalitātes neatbilstību Līguma nosacījumiem 5 (piecu) darbdienu laikā no neatbilstības konstatēšanas brīža, bet ne vēlāk kā 30 (trīsdesmit) dienu laikā no preču pavadzīmes – rēķina parakstīšanas dienas.
	2. Pasūtītājs ir tiesīgs veikt kvalitātes kontroli piegādātajām Precēm, pieaicinot speciālistus un ekspertus, pieprasīt un saņemt ar Preču piegādi saistītos dokumentus vai to kopijas.
	3. Piegādātājam ir pienākumi:
		1. veikt Preču piegādi atbilstoši Līguma nosacījumiem;
		2. nekavējoties rakstiski informēt Pasūtītāju par izmaiņām Preču piegādē un pamatot izmaiņu nepieciešamību;
		3. nodrošināt iespēju Pasūtītāja pilnvarotām personām iepazīties ar dokumentiem, kas apliecina Prečuizcelsmi un kvalitāti.

6. PUŠU ATBILDĪBA

6.1. Saistību daļējas vai pilnīgas neizpildes gadījumā Puses atbild Latvijas Republikas normatīvajos aktos un Līgumā noteiktajā kārtībā.

6.2. Par Preces piegādes termiņa nokavējumu Piegādātājs maksā Pasūtītājam līgumsodu 0,5% (nulle komats piecu procentu) apmērā no termiņā nepiegādāto Preču vērtības par katru nokavēto dienu.

6.3. Par apmaksas termiņa neievērošanu Pasūtītājs pēc Piegādātāja pieprasījuma maksā Piegādātājam līgumsodu 0,5% (nulle komats piecu procentu) apmērā no nokavētā maksājuma summas.

6.4. Līgumsoda samaksa neatbrīvo Puses no Līguma saistību izpildes pienākuma.

6.5. Puses apzinās, ka Līguma saistību neizpildes vai Līguma noteikumu pārkāpšanas gadījumā attiecīgā Puse ir tiesīga vienpusējā kārtā izbeigt Līgumu.

6.6. Visos gadījumos, kas nav atrunāti Līgumā, Puses rīkojas saskaņā ar spēkā esošajiem Latvijas Republikas normatīvajiem aktiem.

7. LĪGUMA GROZĪŠANAS UN IZBEIGŠANAS KĀRTĪBA

7.1. Pusēm savstarpēji vienojoties, Līgumu var papildināt vai grozīt tikai Publisko iepirkumu likuma 62.pantā paredzētajos gadījumos. Grozījumi un papildinājumi tiek noformēti ar vienošanos, kura pievienojama Līgumam kā pielikums, kas kļūst par Līguma neatņemamu sastāvdaļu.

7.2. Līgumu var izbeigt pirms noteiktā termiņa, Pusēm savstarpēji vienojoties.

7.3. Gadījumā, ja Piegādātājs pārkāpj Līguma saistības, Pasūtītājs ir tiesīgs vienpusējā kārtā izbeigt Līgumu, prasot atlīdzināt zaudējumus, kas radušies Pasūtītājam Līguma saistību nepildīšanas rezultātā no Piegādātāja puses.

7.4. Par Līguma izbeigšanu Pasūtītājs rakstiski brīdina Piegādātāju, norādot pieļautos Līguma nosacījumu pārkāpumus un aprēķinot ar to nodarīto zaudējumu summu.

7.5. Ja Piegādātājs 10 (desmit) dienu laikā no brīdinājuma saņemšanas novērš pieļauto pārkāpumu un atlīdzina Pasūtītājam nodarītos zaudējumus, Līgums paliek spēkā.

7.6. Līgumam pievienotajā Piegādātāja piedāvājumā noteikto cenu nepamatotas izmaiņas, kas pārsniedz Līguma 3.3.punktā noteikto cenu paaugstināšanas robežu, ir pamats Līguma izbeigšanai vienpusējā kārtā pēc Pasūtītāja iniciatīvas.

7.7. Līguma 7.5.punktā paredzēto pārkāpumu novēršanas iespēju Piegādātājs ir tiesīgs izmantot tikai vienu reizi visā Līguma darbības laikā.

7.8. Līguma izbeigšanas gadījumā galīgais norēķins starp Pusēm tiek veikts atbilstoši faktiski saņemto Preču daudzumam un sortimentam, saskaņā ar preču pavadzīmēm – rēķiniem, kā arī atlīdzinot nodarītos zaudējumus.

8. NEPĀRVARAMA VARA

8.1. Puses tiek atbrīvotas no atbildības par līgumsaistību neizpildi vai nepienācīgu izpildi, ja tā rodas nepārvaramas varas apstākļu rezultātā (piemēram, karadarbība, dabas katastrofas, ugunsgrēks, normatīvo aktu pieņemšana, valsts varas vai pašvaldības institūciju pieņemtie lēmumi u.c.), kurus Puses nevarēja paredzēt Līguma noslēgšanas brīdī.

8.2. Nepārvaramas varas apstākļu iestāšanos ir jāapstiprina ar attiecīgu kompetentās institūcijas izziņu, nekavējoties informējot otru Pusi par šādu apstākļu iestāšanos un veicot visus nepieciešamos pasākumus, lai nepieļautu zaudējumu veidošanos.

9. STRĪDU IZSKATĪŠANAS KĀRTĪBA

9.1. Visus strīdus, kuri var rasties Līguma izpildes laikā, Puses risina savstarpēji vienojoties. Vienošanās tiek noformēta rakstiski kā pielikums Līgumam un kļūst par Līguma neatņemamu sastāvdaļu.

9.2. Ja 30 (trīsdesmit) dienu laikā vienošanās nav panākta, strīdu nodod izskatīšanai tiesā Latvijas Republikas normatīvajos aktos noteiktajā kārtībā.

9.3. Parakstot Līgumu, Puses atzīst, ka tās ir iepazinušās ar Līguma saturu un Līguma teksts tām ir pilnīgi saprotams.

9.4. Līgums ir sastādīts uz 4 (četrām) lapām 2 (divos) eksemplāros ar vienādu juridisku spēku. Katra no Pusēm saņem vienu Līguma eksemplāru.

10. PUŠU REKVIZĪTI UN PARAKSTI

|  |  |
| --- | --- |
| Pasūtītājs:**Rēzeknes novada pašvaldības** **Tiskādu speciālā internātpamatskola**reģ.Nr.90000078176 | Piegādātājs: **ZS “Pakalni”**reģ.Nr.42401015219 |
|  |  |